O‘zbekiston Respublikasi Oliy Majlisi Qonunchilik palatasi Xalqaro ishlar va parlamentlararo aloqalar qo‘mitasi raisi lavozimida ishlab kelgan Ulug‘bek Muhammadiyev Oliy Majlis inson huquqlari bo‘yicha vakili lavozimiga saylandi. Kun’ning aniqlik kiritishicha, Muhammadiyev bu lavozimda 1995 yildan buyon ishlab kelgan Sayyora Rashidovaning o‘rnini egallagan. Ma’lumot o‘rnida ta’kidlab o‘tish joizki, Ulug‘bek Muhammadiyev 1971 yilda tug‘ilgan bo‘lib, 1993 yilda Toshkent davlat universitetini tamomlagan, siyosiy fanlar nomzodi sanaladi. Shuningdek, u O‘zbekiston «Milliy tiklanish» demokratik partiyasining fraksiyasi a’zosi hisoblanadi.